Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18847

1998. január 29-ei naptól kezdődően. Az ilyen módon közölt információkat, tájékoztatásokat a hatálybalépés utáni további 28 napig nem változtathatják meg, kivéve, ha a közölt körülmény ideiglenes jellegű és így nem tart a teljes időszak végéig. Megjegyzés.- Az AIRAC rendszerrel kapcsolatosan alkalmazható eljárásokra vonatkozó útmutató anyag a Légiforgalmi Tájékoztató Szolgálatok Kézikönyvében (Aeronautical Information Services Manual - Doc 8126) található. 6.1.2. Ajánlás.- Lehetőleg az AIRAC szabályozott rendszerét kell használni a 4. Függelék 2. Részében felsorolt körülmények bevezetésével, megszüntetésével és előre megfontolt jelentős változtatásával kapcsolatos tájékoztatások kiadására is. 6.1.3. Ha az AIRAC időpontjára a kiadandó tájékoztatást még nem nyújtották be, egy NIL értesítést kell összeállítani és NOTAM, vagy más alkalmas eszköz útján szétosztani, legalább egy ciklussal korábban, mint amelyre az AIRAC hatálybalépési dátuma vonatkozik. 2007/70/II. szám 6.1.4. Az AIRAC hatálybalépési dátumától eltérő bevezetési dátumokat nem szabad használni az olyan előre tervezett, üzemeltetést jelentősen érintő változások esetén, melyek térképészeti munkákat igényelnek, és/vagy melyek navigációs adatbázisokat aktualizálnak. 6.1.5. Ajánlás.- Az AIRAC rendszer szerinti jelentős változások bevezetésének hatálybalépési dátumaként az AIRAC ciklusban lehetőleg kerülendő a december 21-e és január 17-e közötti időpontok használata, ezeket a napokat is beleértve. 6.2. Tájékoztatások biztosítása papír másolat formájában 6.2.1. Az AIRAC rendszer szerint szétosztott tájékoztatásokat minden esetben meg kell jelentetni papír másolat formájában és azt az AIS-nek (Légiforgalmi Tájékoztató Szolgálat) legalább 42 nappal a hatálybalépés dátuma előtt ki kell adnia abból a célból, hogy a tájékoztatás a hatálybalépési dátum előtt legalább 28 nappal korábban eljusson a címzettekhez. 6.2.2. Ajánlás.- Amikor jelentősebb változásokat terveznek és ahol az előzetes értesítés kívánatos lehet és használható, a kiadás dátuma lehetőség szerint legalább 56 nappal előzze meg a hatálybalépés dátumát. 6.3. Tájékoztatások biztosítása elektronikus formátumban 6.3.1. Azoknak az Államoknak, melyek létrehoztak egy légiforgalmi adatbázist, amikor annak tartalmát a 4. Függelék - 1. Részben felsorolt körülményekre vonatkozóan frissítik, garantálniuk kell, hogy az adatok hatálybalépési időpontjai megegyezzenek azon AIRAC hatálybalépési időpontokkal, melyeket a papír másolat formájában biztosított tájékoztatások számára használtak fel. 6.3.2. A 4. Függelék - 1. Részben felsorolt körülményekre vonatkozó, elektronikus formátumban nyújtott tájékoztatásokat az AIS-nek (Légiforgalmi Tájékoztató Szolgálatnak) oly módon kell kiadnia/hozzáférhetővé tennie, hogy a tájékoztatás az AIRAC hatálybalépési dátuma előtt legalább 28 nappal korábban eljusson a címzettekhez. 6.3.3. Ajánlás.- Amikor jelentősebb változásokat terveznek és ahol az előzetes értesítés kívánatos lehet és használható, az elektronikus formátumban nyújtott tájékoztatásokat, lehetőség szerint, a hatálybalépési dátumot megelőzően legalább 56 nappal korábban kell kiadni/hozzáférhetővé tenni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes